Anton Drexler
Anton Drexler (13. juni 1884 – 24. februar 1942) bio je njemački političar, nacist, jedan od osnivača Nacističke stranke. Drexler je rođen u Münchenu. Radio je kao tvornički radnik i radnik na željeznici, pisao je pjesme i bio völkisch agitator. Za vrijeme Prvog svjetskog rata pridružio se Domovinskoj stranici (Deutsche Vaterlandspartei), a 1919. je bio jedan od osnivača Njemačke radničke partije (Deutsche Arbeiterpartei, DAP), pod sponzorstvom okultne organizacije Thule-Gesellschaft. Stranci se uskoro pridružio i Adolf Hitler, na čiji je nagovor promijenila ime u Njemačka nacionalsocijalistička radnička partija. Hitler se svojim govorima pokazao kao dominantna ličnost u stranci pa je 1921. preuzeo položaj predsjednika koji je tada držao Drexler; on mu je i prije nudio predsjedništvo, no Hitler ga je ispočetka odbijao. Drexler je i dalje imao status počasnog predsjednika, ali nakon neuspješnog Hitlerovog puča 1923. NSDAP je zabranjen i članstvo ukinuto. Pridružio se drugoj stranci s kojom je izabran u bavarski parlament 1924. i nije ima nikakvu ulogu u obnovi Nacističke stranke sljedeće godine. Ponovo se pridružio nacistima tek 1933. godine; iako je dobio čak i prestižno odlikovanje Blutorden, nije više imao nikakvog uticaja u stranci. U početku je korišten u propagandi, ali do smrti 1942. je gotovo zaboravljen.